stanford-oval/wikipedia huggingface dataset:
Panhard
Historiaa

Panhard valmisti todennäköisesti maailman ensimmäisen katolla varustetun umpiauton vuonna 1895 sekä otti jäähdyttimen käyttöön vuonna 1897. Panhardin käyttöön ottama takaveto (moottorin sijainti edessä, veto taka-akselilla) yleistyi myöhemmin lähes kaikkiin 1900-luvun alkupuolen autoihin . Myöhemmin 1940-luvun lopulta alkaen Panhard alkoi valmistaa etuvetoisia henkilöautoja toisen ranskalaisen autonvalmistajan Citroënin esimerkkiä noudattaen. Panhard oli myös etuvetoisten autojen valmistuksen edelläkävijä aikana, jolloin useimmat pikkuautotkin olivat takavetoisia.
Vuonna 1955 Citroën osti 45 prosentin osuuden tehtaan osakkeista ja 1965 Panhard-tehtaan koko henkilöautotuotannon. Citroen lopetti Panhard-henkilöautojen tuotannon kahta vuotta myöhemmin. Vuodesta 1968 lähtien Panhard on valmistanut vain sotilasajoneuvoja.
Panhard-tehtaan alkuperäinen nimi oli Panhard et Levassor. Tehtaan perustivat René Panhard ja Émile Levassor vuonna 1887. Tehtaan ensimmäisessä autossa 1890 oli Daimlerin lisenssillä valmistettu moottori. Toisen maailmansodan jälkeen yhtiö muutti nimensä muotoon Panhard.
Panhard et Levassor Système Panhard vuodelta 1894 oli takavetoinen nelipaikkainen auto. Edessä oli kaksisylinterinen nelitahtinen Daimler-moottori. Sen iskutilavuus on 1 206 cm³ ja puristussuhde 3,0. Suurin teho 4 hv (3 kW) kierrosnopeudella 750. Takaveto, neljä vaihdetta ja ajosuunnan valinta: eteen, vapaa, taakse. Sähköjärjestelmää ei ollut. Pituus 268 cm, leveys 170 cm, akseliväli 142 cm ja omapaino 1040 kiloa. Huippunopeus 35 km/t. Auton ainoa ovi oli takana, etuistuimelle ei ollut ovia, takana ovi matkustamoon. Autoa ohjataan ohjausvivulla (jota kutsuttiin myös "lehmänhännäksi"), mutta ohjaus lyö helposti näpeille ja hallintalaitteiden käyttö on raskasta. Vuonna 1894 tämä Panhard oli kuitenkin hyvin edistyksellinen auto.
Tehdas tuotti pienehköjä henkilöautoja vuosina 1948-1967: 1948-1954 Panhard Dyna X, 1954-1959 Panhard Dyna Z, 1959-1965 Panhard PL 17 sekä 1964-1967 Panhard 24 CT ja 24 BT -malleja.
Suomessa myytiin noin 1 200 Panhard-autoa 1950-luvulta vuoteen 1962. Vuonna 1962 henkilöautojen tuonti vapautui, mutta samalla säädetty autojen tuontivero nosti auton hinnan niin korkeaksi, että se lopetti Panhardin maahantuonnin Suomeen. Vuonna 1960 Panhard PL 17 maksoi 715 000 markkaa (vuoden 2005 rahassa 13 585 euroa). Maahantuojana toimi helsinkiläinen Kansanauto Oy. Panhard-autoja ei ollut Suomen ajoneuvorekisterissä koskaan enempää kuin muutamia kymmeniä ja merkin poistuttua Suomen automarkkinoilta se unohdettiin nopeasti. Eräät autoalan asiantuntijat olivat näkevinään Panhardin uuden tulemisen, kun Citroën GS esiteltiin vuonna 1970.
Nelipaikkaisten Panhardien 848 cm³ kaksisylinterinen moottori oli melko pieni, mikä vähensi niiden jälleenmyyntiarvoa.
Panhardin moottorin kampiakselilla oleva keskipakosuodatin saattoi tukkeutua eikä sitä voinut puhdistaa purkamatta moottoria. Siksi jotkut Panhard-harrastajat purkavat ja kokoavat moottorin noin 60 000 kilometrin välein vain puhdistaakseen suodattimen, sillä öljyn epäpuhtaudet voivat tukkia suodattimen ja aiheuttaa kalliin laakerivaurion.
Aiheesta muualla

Panhard Club Finlande
Panhard Dyna Z
Panhard Dyna X
Panhard Dyna X:n pakettiautoversio
Dino Dvornik

Miljenko "Dino" Dvornik (20. elokuuta 1964 – 7. syyskuuta 2008) oli kroatialainen muusikko. Hän oli kotoisin Splitistä.
Lapsuudessaan 1970-luvulla Dvornik esiintyi isänsä, näyttelijä Boris Dvornikin elokuvissa ja televisio-ohjelmissa. 1980-luvulla hän siirtyi muusikonuralle ja on 1990-luvulta lähtien keskittynyt tekno-musiikkiin. Hänen tunnetuin kappaleensa on Ništa kontra Splita, millä hän voitti Splitin musiikkifestivaalien kilpailun.
Sittemmin hän esiintyi perheensä kanssa tosi-tv-ohjelmassa Dvornikovi.
Méxicon ePrix 2024

|  Méxicon ePrix 2024 |
| --- | --- |
 1 osakilpailu 16 osakilpailusta kaudella 2022–2023. 

Päivämäärä:  13. tammikuuta 2024
Sijainti:  Autódromo Hermanos Rodríguez, México
Rata:  Moottorirata   2,63 km
 
Pituus:  37 kierrosta, 97,24 km
Paalupaikka
Kuljettaja:   Pascal Wehrlein  (Porsche)
Aika:  1:13.298
Nopein kierros
Kuljettaja:   Nick Cassidy  (Jaguar)
Aika:  1:14.746 (kierroksella 36)
Palkintokoroke
Ensimmäinen:   Pascal Wehrlein  (Porsche)
Toinen:   Sébastien Buemi  (Envision)
Kolmas:   Nick Cassidy  (Jaguar)
Méxicon ePrix 2024 (virallisesti 2024 Hankook Mexico City E-Prix) on Formula E -sarjan kauden 2023–2024 ensimmäinen osakilpailu sekä kahdeksas Méxicon ePrix. Kilpailu ajettiin Autódromo Hermanos Rodríguezin moottoriradalla Méxicossa.
Kilpailun voitti paalupaikalta lähtenyt Pascal Wehrlein. Voitto oli hänen uransa viides ja toinen Méxicossa.
Lähtökohdat

México oli kauden avauskilpailu. Rata on yksi sarjan nopeimmista ja sijaitsee korkeimmalla (2 250 metriä merenpinnan yläpuolella). Stadionosuudella, Foro Sol, odotettiin 27 000 katsojaa ja koko kilpailuun 40 000 katsojaa. Attack Mode oli 15. mutkan ulkoreunassa, kuten edellisenä vuonna.
Motorsport Week ennakoi suosiksi hallitsevaa maailmanmestaria Jake Dennisia, joka ajoi edellisessä Méxicon kilpailussa ylivoimaiseen voittoon. Toimittaja Svenja König korosti, että avauskilpailun ennakointi on aina vaikeaa. Omassa ennakossaan hän nosti suosiksi Jaguarin, jotka olivat pärjänneet hyvin kautta edeltäneissä testeissä. Myös Jaguarin asiakastalli Envision oli hänen suosikeissaan.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Ilma | Rata | Kosteus |  |
| --- | --- | --- | --- | --- | --- | --- | --- |
| 12. tammikuuta | 16:25–17:15 | 00:25–01:15 | 1. vapaat harjoitukset | 22,9–24,0 °C | 28,8–31,1 °C | 31,7–34,3 % |  |
| 13. tammikuuta | 07:25–08:15 | 15:25–16:15 | 2. vapaat harjoitukset | 11,4–12,7 °C | 13,2–14,4 °C | 57,9–64,5 % |  |
| 13. tammikuuta | 09:40–11:05 | 17:40–19:05 | Aika-ajot | 22,4–22,8 °C | 32,8–33,3 °C | 24,9–25,9 % |  |
| 13. tammikuuta | 14:03–15:30 | 22:03–23:30 | Kilpailu | 23,9–24,6 °C | 32,2–32,7 °C | 25,7–27,1 % |  |
Lähde:
E-Prix viikonloppu > Harjoitukset

Ensimmäisten harjoitusten nopein oli McLarenin Jake Hughes. Hughes oli vajaat neljä kymmenystä nopeampi kuin toiseksi nopein Pascal Wehrlein. Harjoitukset keskeytettiin punaisilla lipuilla etuajassa, kun Hughes ajoi radan toisessa mutkassa ulos. Ennen Hughesia, Maseratin Maximilian Günther aiheutti myös punaiset liput osuttuaan seinään radan viimeisessä mutkassa. Günther vaurioitti auton jousitusta onnettomuudessa, ja hän joutui pysäyttämään autonsa maalisuoralle. Punaisten lippujen ja aikaisen lopettamisen vuoksi harjoituksista jäi osa ajamatta, eivätkä kierrosajat eivät olleet nopeita. Hughesin nopein aika oli yli sekunnin hitaampi kuin Jean-Éric Vergnen nopein aika harjoituksissa edellisellä kaudella. Harjoitusten jälkeen tiedotettiin, että Jaguarin Mitch Evans ja Nick Cassidy sekä DS Pensken Stoffel Vandoorne saivat yhden lähtöruudun rangaistuksen kilpailuun. Rangaistus liittyi punaisia lippuja koskevan kilpailusäännön rikkomiseen. Güntherin aiheutettua punaiset liput, kuljettajat eivät olleet palanneet suoraan varikkopilttuuseen sääntöjen vaatimalla tavalla. McLaren joutui vaihtamaan Hughesin auton rungon harjoitusten jälkeen.
Toisen harjoituksen nopein oli Evans. Ensimmäisessä harjoituksessa seinään osunut Günther oli toinen ennen Robin Frijnsia ja Cassidya. Kolme neljästä Jaguarin voimansiirtoa käyttävästi autosta oli harjoituksen neljän parhaan joukossa. Harjoitukset ajettiin aikaisin aamulla ja ilma oli tavallista kylmpempi, mikä vaikeutti rengaiden lämmittämistä. Ilman lämmetessä sekä rata että kierrosajat paranenivat kokoajan. Harjoituksen alkuvaiheessa kuljettajat pystyivät ajamaan yhtä nopeita kierroksia kuin ensimmäisessä harjoituksessa. Evans ja Oliver Rowland olivat viikonlopun ensimmäiset alle 1:13 ajaneet kuljettajat. Monilla kuljettajilla oli haasteita toisessa harjoituksessa: McLarenin Sam Bird kolhaisi autoaan seinään, mahdollisesti rikkoen autonsa jousitusta. Vandoornen autoi pysähtyi varikkosuoralle, ja se jouduttiin työntämään takaisin pilttuuseen. Sérgio Sette Câmara kolhaisi myös turvavallia, vaurioittaen autonsa etusiipeä. Dennisillä oli harjoituksessa ongelmia 5-6 mutkien kanssa – samassa paikassa hän teki ratkaisevan virheen viime vuoden aika-ajoissa.
E-Prix viikonloppu > Aika-ajot

| Lohkojako |
| --- | --- | --- | --- | --- | --- | --- | --- | --- | --- | --- | --- |
| Lohko A |  VAN |  FRI |  BIR |  DIG |  NAT |  DAR |  FEN |  TIC |  CAS |  MOR |  WEH |
| Lohko B |  DEN |  SET |  HUG |  GUE |  EVA |  DAC |  BUE |  DEV |  ROW |  JEV |  MUE |

Lohko A:ssa Vandoorne sai ensimmäisenä ajettua ajan. Myöhemmin hän kuitenkin esti Jaguarin Nick Cassidyn kierrosta, jonka myös kilpailun tuomaristo huomasi. Vandoorne ei saanut tilanteesta rangaistusta. Andretin Norman Nato osui turvavalliin ja vahingoitti autonsa etusiipeä. Lucas di Grassi osui seinään yhdeksännessä mutkassa ja joutui palaamaan hitaasti varikolle. Osuman seurauksena lentänyt romu ja turvavallin palanen hidasti ERT:n Dan Ticktumin kierrosta. Lohko A:n voitti Frijns, jolle lohkovoitto oli ensimmäinen sitten vuoden 2022 New Yorkin kilpailun. Jatkoon pääsivät myös Vandoorne, Cassidy ja Wehrlein.
Toisessa lohkossa ei ollut yhtä paljon tapahtumia kuin ensimmäisessä. Hallitseva maailmanmestari Jake Dennis teki jälleen virheen mutkayhdistelmässä 5–6 eikä päässyt jatkoon. Paluun MM-sarjaan tehnyt Nyck de Vries jäi myös ulos jatkosta. Lohko B:n voitti Maximilian Günther. Hänen lisäksi jatkoon ajoivat Jake Hughes, Sébastien Buemi ja Mitch Evans.
Ensimmäisessä puolivälieräparissa Nick Cassidy sai hyvän alun ja oli kahdessa ensimmäisessä sektorissa selkeämpi nopeampi kuin Stoffel Vandoorne. Vandoorne onnistui kutistamaan eroa lopussa, muttei tarpeeksi voittaakseen Cassidyn. Toisessa parissa Robin Frijns teki ensimmäisessä mutkassa ison virheen, ja Pascal Wehrlein eteni jatkoon yli kahden sekunnin erolla. Kolmannessa parissa Jake Hughes oli nopeampi alussa, mutta Buemi oli nopeampi kahdella viimeisellä sektorilla. Buemi voitti parin reilun kahden kymmenyksen erolla. Viimeisessä parissa Mitch Evans oli nopeampi jokaisella sektorilla kuin Maximilian Günther, ajaen koko viikonlopun nopeimman kierrosajan. Välieriin eteni kolme Jaguarian voimansiirtoa ja yksi Porsche.
Ensimmäisessä välierässä kohtasivat Nick Cassidy ja Pascal Wehrlein. Kuljettajat ajoivat käytännössä yhtä nopeat ensimmäisen ja kolmannen sektorin, mutta Wehrleinin parempi toinen sektori varmisti hänelle finaalipaikan. Toisessa välierässä Buemi oli läpi radan nopeampi kuin Evans, joka ei pystynyt toistamaan puolivälierässä ajamaansa kierrosta. Finaalissa Wehrlein oli nopeampi alussa, eikä Buemin hyvä viimeinen sektori riittänyt voittoon. Wehrlein voitti aika-ajon finaalin 2,5 kymmenyksen erolla.
E-Prix viikonloppu > Kilpailu

Kilpailun ensimmäinen keskeytys tapahtui ennen lähtöä, kun Sérgio Sette Câmaran auto hajosi matkalla lähtöruudukkoon, eikä hän pystynyt osallistumaan kilpailuun. Paalulta Wehrlein sai puhtaan lähdön ja pystyi heti alussa tekemään sekunnin johdon muihin. Seitsemännestä ruudusta lähtenyt Robin Frijns kärsi teksisestä ongelmasta ja hän putosi lähdössä 15. sijalle. Lucas di Grassi kärsi jarruongelmista ja joutui keskeyttää ensimmäisellä kierroksella. Kolmannella kierroksella Porschen Da Costa ja ABT Cupran Nico Müller osuivat toisiinsa. Kontaktin seurauksena Da Costan jousitus hajosi ja hän joutui keskeyttämään; Müller pyörähti ja osui seinään, tippuen 19. sijalle. Neljännestä kierroksesta alkaen kärjessä ajaneet kuljettajat alkoivat aktivoimaan Attack Modea ensimmäistä kertaa.
Robin Frijns ajoi yhdeksännellä kierroksella rajun kolarin, kun hän menetti stadionosuudella Foro Sol mutkan ulostulossa autonsa hallinnan ja osui seinään. Tuomaristo aktivoi ensin koko radan keltainen lippu, kunnes turva-auto tuli radalle. Tällä varmistettiin, että Frijnsin auto saatiin poistettua turvallisesti radalta. Kilpailu jatkui normaalisti kierroksella 12, jolloin kärkeen noussut Buemi aktivoi toistamiseen Attack Moden ja Wehrlein nousi takaisin johtoon. Kierroksella 17 lähtiessä koko kymmenen kärki oli aktivoinut molemmat Attack Modet.
Kilpailun toinen puolisko oli tapahtumien puolesta hiljainen. Mitch Evans kärsi teknisestä ongelmasta, ja hän joutui puolustamaan aggressiivisesti viidettä sijaansa. Jean-Éric Vergne yritti muutaman kerran ohitusta, mutta Evans onnistui puolustamaan. Wehrlein hallitsi kilpailun loppuun asti kärjessä voittaen kilpailun. Buemi oli toinen ja Cassidy kolmas.
E-Prix viikonloppu > Kilpailu > Kilpailun tulokset

| Sij>  | No>  | Kuljettaja | Talli | Kier>  | Aika / keskeytys | Ruutu | Pisteet |
| --- | --- | --- | --- | --- | --- | --- | --- |
| 1 | 94 |  Pascal Wehrlein | Porsche | 37 | 50:15.506 | 1 | 25+3 |
| 2 | 16 |  Sébastien Buemi | Envision-Jaguar | 37 | +1.162 | 2 | 18 |
| 3 | 37 |  Nick Cassidy | Jaguar | 37 | +2.079 | 4 | 15+1 |
| 4 | 7 |  Maximilian Günther | Maserati | 37 | +5.780 | 3 | 12 |
| 5 | 9 |  Mitch Evans | Jaguar | 37 | +13.064 | 5 | 10 |
| 6 | 25 |  Jean-Éric Vergne | DS Penske | 37 | +13.405 | 10 | 8 |
| 7 | 5 |  Jake Hughes | McLaren-Nissan | 37 | +13.916 | 6 | 6 |
| 8 | 2 |  Stoffel Vandoorne | DS Penske | 37 | +14.392 | 8 | 4 |
| 9 | 1 |  Jake Dennis | Andretti-Porsche | 37 | +14.767 | 14 | 2 |
| 10 | 17 |  Norman Nato | Andretti-Porsche | 37 | +15.312 | 13 | 1 |
| 11 | 22 |  Oliver Rowland | Nissan | 37 | +15.485 | 20 |  |
| 12 | 23 |  Sacha Fenestraz | Nissan | 37 | +15.718 | 9 |  |
| 13 | 48 |  Edoardo Mortara | Mahindra | 37 | +16.214 | 15 |  |
| 14 | 8 |  Sam Bird | McLaren-Nissan | 37 | +20.600 | 11 |  |
| 15 | 21 |  Nyck de Vries | Mahindra | 37 | +23.665 | 22 |  |
| 16 | 18 |  Jehan Daruvala | Maserati | 37 | +28.969 | 17 |  |
| 17 | 51 |  Nico Müller | Abt-Mahindra | 37 | +29.424 | 12 |  |
| 18 | 33 |  Dan Ticktum | ERT | 37 | +1:14.758 | 21 |  |
| Kesk. | 4 |  Robin Frijns | Envision-Jaguar | 7 | Ulosajo | 7 |  |
| Kesk. | 13 |  António Félix da Costa | Porsche | 2 | Jousitus | 16 |  |
| Kesk. | 11 |  Lucas di Grassi | Abt-Mahindra | 2 | Jarrut | 19 |  |
| DNS | 3 |  Sérgio Sette Câmara | ERT | 0 | Ei osallistunut | 18 |  |
Lähde:
E-Prix viikonloppu > Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 94 |  Pascal Wehrlein | Porsche | 1–2 |
| 16 |  Sébastien Buemi | Envision | 3 |
| 94 |  Pascal Wehrlein | Porsche | 4–5 |
| 16 |  Sébastien Buemi | Envision | 6–11 |
| 94 |  Pascal Wehrlein | Porsche | 12–37 |
Lähde:
E-Prix viikonloppu > Kilpailun jälkeen

Daniel Ticktum sai 1 000 euron sakon, koska ei osallistunut valokuvaan lähtöruudukossa ennen kilpailun alkua. António Félix da Costa sai kolmen lähtöruudun rangaistuksen seuraavaan kilpailuun kolaristaan Nico Müllerin kanssa.
Sekä Wehrlein että Dennis joutuivat tutkintaan, koska heidän epäiltiin käyttäneen lähdössä luistonestoa, mikä on sarjan säännöissä kokonaan kielletty. Neljä tuntia kestäneiden tutkimusten ja haastatteluiden jälkeen FIA:n tekninen osasto katsoi, ettei kumpikaan kuljettajista ollut rikkonut sääntöjä. Dennisin tallikaveri Norman Nato oli myös tutkinnan kohteena, mutta tutkinnasta luovuttiin nopeasti kilpailun aikana.
Voitto oli Wehrleinin uran viides ja toinen Méxicossa. Tärkeimmäksi syyksi voittoon hän totesi paalupaikan, sillä radalla on hänen mukaansa hyvin vaikea ohittaa. Wehrlein kertoi, että Buemi teki virheen, mikä helpotti hänen kilpailuaan. Myös Buemi korosti aika-ajon merkitystä ja ohittamisen vaikeutta. Hän kuvasi kilpailuun puhtaaksi ja Wehrleinia nopeaksi. Koska Wehrlein oli tutkinnan alla, Buemi ei ottanut riskejä ohittamisen kanssa ja tyytyi toisesta sijastaan saaminsa pisteisiin. Evans kertoi, että hänellä oli ongelmia sekä ohjauksen että jarrujen kanssa. Evans oli turhautunut ja ärsyyntynyt ongelmista, ja totesi viidennen sijan olleen paras mahdollinen. Cassidy sen sijaan totesi päivänsä olleen täydellisin hänen Formula E urallaan ja hyvä alku Jaguarin kanssa.
E-Prix viikonloppu > Kilpailun jälkeen > Sijoitukset kilpailun jälkeen

Huom!: Vain viiden parhaan sijoitukset sisällytetty.
E-Prix viikonloppu > Kilpailun jälkeen > Kilpailussa saavutetut merkkipaalut

Kilpailu oli Abt-tallin 100. Formula E kilpailu. 99:ssä kilpailussa talli oli saavuttanut 14 voittoa ja 47 palkintokorokepaikkaa. Intialainen Maserati-kuljettaja Jehan Daruvala ajoi uransa ensimmäisen Formula E kilpailun. Daruvala oli tyytyväinen omaan kilpailuunsa, jossa hänen ainoa tavoite oli ajaa puhtaasti maaliin asti.
Huomiot

↑  Cassidy sai yhden lähtöruudun rangaistuksen.
↑  Evans sai yhden lähtöruudun rangaistuksen.
↑  Vandoorne sai yhden lähtöruudun rangaistuksen.
↑  Kolme lisäpistettä paalupaikasta.
↑  Lisäpiste nopeimmasta kierroksesta.
Pasig

| Pasig |
| --- | --- |
 Pasigin Ortigas Center
 Pasigin sijoittuminen Metro Manilan kartalla
Valtio:  Filippiinit
Alue:  Pääkaupunkialue
Pinta-ala:  
 – Kokonaispinta-ala:  31 km²
Väkiluku (2007):  617 301
 – Väestötiheys:  19 913 as./km²
 
 www.pasigcity.gov.ph 
Infobox OKVirheellinen NIMI-arvo: 
Pasig on yksi Filippiinien pääkaupungin Metro Manilan muodostavista kaupungeista. Kaupungin pinta-ala on 31 km², väkiluku on 617 301 asukasta (2007) ja väestötiheys 19 913 as/km².[lähde? ] Kaupunki on jaettu peräti 30 alueeseen (Barangay). Kaupunkistatus Pasigilla on ollut vuodesta 1995 lähtien.
Aiheesta muualla

Kuvia tai muita tiedostoja aiheesta Pasig Wikimedia Commonsissa
Pasig City official website
Dexter Darden

| Dexter Darden> Henkilötiedot |
| --- | --- |
Syntynyt: 24. kesäkuuta 1991 (ikä 33) Camden, New Jersey, Yhdysvallat
Ammatti:  näyttelijä
Näyttelijä
Aktiivisena:  2006–
Aiheesta muualla
www.dexterdarden.com
IMDb
Dexter Darden (s. 24. kesäkuuta 1991 Camden, New Jersey) on yhdysvaltalainen näyttelijä. Hänen roolejaan on muun muassa Walter Hill musiikkielokuvassa Joyful Noise eli Soul-siskot.
Ura

Dexter Darden lauloi lapsuudessaan kirkkokuorossa. Vuosituhannen taitteessa hän osallistui Paul Newmanin Hole in the Wall Gang Camp -leirille Connecticutissa. Newman havaitsi Dardenin lahjakkuuden ja avitti tätä eteenpäin esiintyvän taiteilijan uralle. Dardenin ensimmäinen elokuvarooli oli sivuosa elokuvassa My Brother (2006). Vuonna 2012 hän näytteli ison sivuosan musiikkikomediassa Soul-siskot, jonka pääosissa ovat Queen Latifah ja Dolly Parton. Dardenin seuraava merkittävä rooli oli Frypan Labyrintti-elokuvasarjassa.
Darden on näytellyt sivuosia useissa televisiotuotannoissa vuodesta 2008, kuten Chesterin roolin nuorten tieteiselokuvassa Minutemen. Vuonna 2020 hän näytteli keskeisen roolin tilannekomediasarjassa Saved by the Bell.
Darden on näytellyt myös teatterissa. Hän on tehnyt pääroolin, Georgen, off Broadway -näytelmässä School House Rock Live ja Zackin roolin näytelmässä The New Kid.
Käännös suomeksi
Cortex Command

| Cortex Command |
| --- | --- |
Kehittäjä:  Data Realms LLC
Julkaisija:  Data Realms LLC
Jakelija:  Steam ja Humble Store
Suunnittelija:  Daniel Tabar
Julkaistu:  28. syyskuuta 2012
Lajityyppi:  toiminta
Pelimuoto:  yksinpeli, moninpeli
Alusta:  Microsoft Windows, OS X, Linux
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Cortex Command on Data Realms LLC:n kehittämä kaksiulotteinen toimintapeli. Peli on sivusta kuvattu ja siinä on Worms-pelien tyylinen täysin tuhoutuva maasto.
Juoni

Tulevaisuudessa ihmiset ovat paenneet planeetaltaan ja fyysisen kehonsa rajoituksilta. Näin he voivat matkustaa kauas avaruuteen samalla, kun aivoja pidetään elossa keinotekoisin menetelmin. He kohtaavat muita lajeja ja pian aloitetaan intergalaktinen vaihtokauppa. Koska kasvavat sivilisaatiot vaativat lisää resursseja niin jatkuvasti kasvava rintama on pakollinen kehityksen turvaamiseksi. Pelaaja on yhdellä viimeisistä teollistumattomista ja luonnonvaraisista planeetoista. Pelaaja johdattaa joukkojaan vihollista vastaan ja toimii  heidän aivoinaan.
Tehtävät

Pelissä on suojeltava omia aivoja ja mahdollisesti tuhottava vastustajan aivot. Peliin on myös suunniteltu yli 20 jakson tarinamoodia, mutta se on vielä kehityksessä. Pelissä on mahdollista olla yhdestä neljään pelaajaa. Pelissä kaivetaan kultaa viimeiseltä ihmisen hyväksikäyttämättömältä planeetalta ja sillä ostetaan lisää klooneja, aseita, työkaluja, raketteja, ym. joita sitten käytetään vihollisen eliminoimiseen. Pelaaja itse voi ohjata yhtä hahmoa kerrallaan ja pelata kuin ammuntapeliä, tai sitten komentaa tekoälyä liikuttamaan joukkojansa. Tällä hetkellä tekoäly ei vielä ole täysin toiminnassa, mutta se voi tehdä perustoimintoja.
Modaus

Peli on tehty helposti modattavaksi, pääasiassa koska tällä hetkellä varsinaisia joukkoja ja aseita on vähän ja pelin tekijät ovat päättäneet aluksi viimeistellä pelin muut osat ennen kuin alkavat tehdä siihen uusia aseta ja hahmoja. Peliä voi modata graafisesti sekä aseiden ja hahmojen ominaisuuksia voi muuttaa. Peli lukee .ini tekstitiedostoja ja .bmp bittikarttakuvia sekä .wav ja .ogg äänitiedostoja. Itse modaamisesta löytää lisää tietoa pelin foorumeilta ja omalta sivulta CortexWiki.
Aiheesta muualla

Pelin kotisivut
Pelin virallinen Wiki (Arkistoitu – Internet Archive)
Pelin viralliset foorumit
Dušan Kožíšek

| Mitalit | Mitalit | Mitalit |  |
| --- | --- | --- | --- |
|  Dušan Kožíšek |  Dušan Kožíšek |  Dušan Kožíšek |  |
Maa:   Tšekki
Miesten maastohiihto
| MM-kilpailut  | MM-kilpailut  | MM-kilpailut  |  |
|  Pronssia | Sapporo 2007 | parisprintti |  |
|  Pronssia | Oberstdorf 2005 | parisprintti |  |
Dušan Kožíšek (s. 25. huhtikuuta 1983) on tšekkiläinen maastohiihtäjä, joka tunnetaan sprinttihiihtäjänä. Hän on parisprintin kaksinkertainen MM-mitalisti.
Kožíšek oli Martin Koukalin kanssa voittamassa Tšekille MM-pronssia ensimmäistä kertaa kisojen ohjelmassa olleesta parisprintistä Oberstorfin MM-kisoista 2005. Hän saavutti saman mitalin myös Sapporon kisoista 2007 Milan Sperlin parina. Hänen paras henkilökohtainen sijoituksensa arvokisoissa on perinteisen sprintin kuudestoista tila Sapporon MM-kisoista 2007.
Kozisek hiihti maailmancupissa ensimmäisen kerran 26. tammikuuta 2003 Oberhofissa. Ensimmäisen henkilökohtaisen pistesijansa hän sai oltuaan 30:s Kuusamon 15 kilometrin kilpailuissa marraskuussa 2004. Kymmenen parhaan joukossa hän debytoi oltuaan kahdeksas Nove Meston sprinttikilpailussa joulukuussa 2005. Ensimmäisen palkintosijansa hän sai oltuaan kolmas Liberecin vapaan hiihtotavan sprintissä tammikuussa 2011.
Hän edustaa seuratasolla Dukla Libereciä.
Pasieka (saari)

| Pasieka |
| --- | --- |
 Näkymä Piast-tornista saarelle
Maantiede
Muut nimet:  Insel Pascheke (saksaksi)
 Pasieka
Koordinaatit:  50°39′50″N, 17°55′10″E
Vesialue:  Oderjoki
Pinta-ala:  0,45 km²
Valtio
Valtio:  Puola
Voivodikunta:  Opole
Kunta:  Opole
Infobox OKNimi-testi OK: 
Pasieka (Wyspa Pasieka, saks. Insel Pascheke) on saari Oderjoessa Opolen kaupungin alueella. Sen pinta-ala on noin 0,45 km². Opolen pääuoma virtaa saaren länsipuolella. Młynówkan kanava erottaa Pasiekan Opolen keskustasta. Saaresta johtaa Oderin oikean rannan puoleiseen Opoleen neljä siltaa ja vasemman rannan puoleiseen yksi silta. Opolen kaupungin historiallinen symboli Piast-torni sijaitsee saarella. Luonnonmaantieteellisesti Pasieka sijaitsee Wrocławin jäätikköjokilaaksossa. Saaren korkeus merenpinnasta vaihtelee 150 ja 155 metrin välillä. Pasiekasta tuli saari noin vuonna 1600, kun Oderjoen virtaama muuttui tulvan seurauksena.
Aiheesta muualla

Kuvia tai muita tiedostoja aiheesta Pasieka Wikimedia Commonsissa